ET
15.9.2023
Euroopa Liidu Teataja
L 228/83
Sisestage kõik arvestuslikud lennuajad nelja numbriga (tunnid ja minutid).
Punkti 3 ees oleva varjutatud ala täidavad ATS- ja COM-talitused, välja arvatud juhul, kui vastutus lennuplaani teadete saatmise eest on delegeeritud.
2.2.
ATS-andmete sisestamise juhend Täitke allpool esitatud punktid 7–18 ja kui pädev asutus seda nõuab või seda peetakse muul viisil vajalikuks, siis punkt 19.
MÄRKIGE üks järgmistest õhusõidukitunnustest, mis ei ületa seitset (7) tähtnumbrilist märki, ilma sidekriipsude ja sümboliteta: a) kui raadiosides kasutatav kutsung koosneb õhusõiduki käitaja ICAO raadiotelefonkoodist, millele järgneb lennutunnus (nt KLM511, NIGERIA 213, JESTER 25): õhusõiduki käitaja ICAO tähis, millele järgneb lennutunnus (nt KLM511, NGA213, JTR25); või b) õhusõiduki riikkondsus või ühtne tunnus ja registritunnus (nt EIAKO, 4XBCD, N2567GA), kui: (1) raadiotelefonsides koosneb õhusõiduki kasutatav kutsung ainult sellest identifitseerimistunnusest (nt CGAJS) või sellele eelneb õhusõiduki käitaja ICAO raadiotelefonkood (nt BLIZZARD CGAJS); (2) õhusõidukil puudub raadioseade.
Lennureeglid MÄRKIGE üks järgmistest tähtedest, et tähistada nende lennueeskirjade kategooriat, mida piloot kavatseb järgida: I–
kui kogu lendu kavatsetakse käitada IFRi järgi; või
V–
kui kogu lendu kavatsetakse käitada VFRi järgi; või
Y–
kui lendu käitatakse algselt IFRi järgi, millele järgneb üks või mitu üksteisele järgnevat lennueeskirja muudatust; või
Z–
kui lendu käitatakse algselt VFRi järgi, millele järgneb üks või mitu üksteisele järgnevat lennueeskirja muudatust.
Täpsustage punktis 15 punkt või punktid, kus kavatsetakse lennueeskirju muuta.
Lennu liik MÄRKIGE üks järgmistest tähtedest, et tähistada lennu liiki, kui pädev asutus seda nõuab: S–
regulaarlennu puhul;
N–
ebaregulaarse lennutransporditoimingu puhul;
G–
üldlennunduse puhul;
M–
sõjalennu puhul;
X–
kui tegemist ei ole ühegi eespool määratletud kategooriaga.
Täpsustage punktis 18 märke STS järel lennu staatus või vajaduse korral selleks, et tähistada lennuliiklusteeninduse poolse erikäitlemise muud põhjused, punktis 18 märke RMK järel põhjus.